
CONVOCATÒRIA PER A LA CONCESSIÓ D’AJUTS DESTINATS AL FOMENT DE LA CREACIÓ ARTÍSTICA DE L’ANY 2022

1. Objecte i finalitat

1.1. L’objecte d’aquesta convocatòria és establir les condicions d’accés als ajuts per al foment de la creació artística destinats a fomentar la formació, la innovació o investigació artística, la creació i la producció artística, en relació als camps artístics i escènics de la música, el teatre, la dansa, el circ, les arts plàstiques, visuals, audiovisuals, videojocs i multimèdia, etc., així com el procediment per a concedir-los.


2. Bases i concurrència competitiva

[bookmark: _Hlk104370896]2.1. Els ajuts previstos en aquesta convocatòria es regeixen per les “Bases per a l’atorgament d’ajuts per al foment de la creació artística” (aprovació inicial publicada al Butlletí Oficial de la Província de Barcelona (BOPB) de data 14 de juliol de 2021 i al Diari Oficial de la Generalitat de Catalunya (DOGC) núm. 8469 de data 30 de juliol de 2021 i definitivament al BOPB de data 22 d’octubre de 2022).

2.2. El procediment per l’atorgament dels ajuts és el de concessió en règim de concurrència competitiva.

3. Dotació pressupostària

3.1. L’import màxim inicial d’aquesta convocatòria es fixa en 10.000,00 euros a càrrec de la partida pressupostària SC 33404 47002 del pressupost de l’Ajuntament de Sant Just Desvern per a l’exercici 2022. 

3.2. Aquesta dotació màxima inicial així com la seva distribució podran ser modificades per l’òrgan competent d’acord amb la normativa vigent, en funció de les disponibilitats pressupostàries de l’Ajuntament de Sant Just Desvern.

[bookmark: _Hlk102980464]4. Requisits d’accés als ajuts i obligacions de les persones beneficiàries

[bookmark: _Hlk103163917]4.1. Podran ser beneficiàries dels ajuts objecte d’aquesta convocatòria les persones que compleixin amb els requisits establerts en l’article 3 de les Bases reguladores.  

4.2. Amb caràcter general, les persones beneficiàries estaran obligades al compliment de les obligacions recollides en l’article 4 de les Bases reguladores.  

5. Criteris d’atorgament, sol·licitud d’inscripció i documentació a presentar 

[bookmark: _Hlk102981150]5.1. Els criteris d’atorgament, la sol·licitud d’inscripció i la documentació a aportar per accedir als ajuts estan establertes als articles 5, 7 i 8 de les Bases reguladores.

6. Termini de presentació de les sol·licituds

6.1. El termini de presentació de les sol·licituds serà de 30 dies naturals, a comptar des de  l’endemà de la publicació de la present convocatòria al BOPB.

7. Quantia de les subvencions

[bookmark: _Hlk106620081]7.1. En aquesta convocatòria es concediran un mínim de 2 ajuts. L’import màxim de cadascun d’aquest ajuts serà de 5.000,00, euros. Els projectes han de ser originals i inèdits i no han d’estar executats en el moment de presentar-se.

7.2. El finançament dels projectes que obtinguin les dues millors puntuacions podrà ser de fins al 100 % de cadascun dels projectes, si així el jurat ho considera, per raons d’utilitat pública o interès social. 

D’acord amb l’article 3.3.c) de l’Ordenança municipal reguladora de les Bases Generals d’Atorgament de subvencions i formalització de convenis de l’ajuntament de Sant Just Desvern, s’estableix com a regla general que l’import de la subvenció no ultrapassarà el 50% del cost de l’activitat subvencionada. En aquest cas d’atorgament d’ajuts per al foment de la creació artística, existeix interès públic i/o social que justifica l’atorgament d’ajuts per un import superior al 50% del cost de l’activitat ja que es vol fomentar la formació, la innovació o investigació artística, la creació i la producció artística, de persones vinculades al municipi en relació als camps artístics i escènics de la música, el teatre, la dansa, el circ, les arts plàstiques, visuals, els audiovisuals, els videojocs i multimèdia, etc. d’una manera més amplia i específica. Aquests projectes no es podrien desenvolupar sense aquesta aportació municipal ja que majoritàriament es tracta d’artistes amateurs i/o novells que no disposen de finançament i necessiten un impuls per desenvolupar els seus projectes.

7.3. En cas que no s’esgoti la consignació pressupostària màxima de 5.000,00 euros per a cadascun dels dos projectes que hagin obtingut les dues millors puntuacions, es podran atorgar ajuts, de manera consecutiva i fins a esgotar l’import màxim de la convocatòria (10.000,00 euros), als projectes que hagin tingut les següents millors puntuacions seguint els mateixos criteris (import màxim establert a la convocatòria o import del projecte si fos inferior).

8. Òrgans competents i termini per resoldre

8.1. D’acord amb l’article 9.5 de les Bases reguladores, l’òrgan responsable de la resolució del procediment per a l’atorgament dels ajuts previstos en aquesta convocatòria serà l’Alcaldia, per atribució directa de la normativa de règim local, o en el seu cas, l’òrgan en qui delegui.

[bookmark: _Hlk105048870][bookmark: _Hlk102989117]8.2. De conformitat amb l’article 9.3 de les Bases reguladores, el termini màxim per a la resolució serà de dos mesos des de la finalització del termini de lliurament de sol·licituds. La manca de resolució, dins d’aquest termini, tindrà efectes desestimatoris. 

9. Notificació i règim de recursos

9.1. De conformitat amb l’article 9.4 de les Bases reguladores, un cop acordada l’aprovació o denegació d’aquestes subvencions, aquestes seran notificades a les persones interessades, per mitjans electrònics, en un termini màxim de 10 dies d’acord amb el que preveu l’article 41 de la de la Llei 39/2015, d’1 d’octubre, del procediment administratiu comú de les administracions públiques. Igualment seran comunicades a la Base de Dades Nacional de Subvencions a efectes de publicitat. 

9.2. Contra les resolucions de concessió o denegació de les subvencions d’aquesta convocatòria, que exhaureixen la via administrativa, es podrà interposar un recurs de reposició potestatiu en el termini d’un mes a comptar de l’endemà de la notificació davant el mateix òrgan que l'ha dictada, en els termes establerts a l’article 124 de la Llei 39/2015, d'1 d'octubre, del procediment administratiu comú de les administracions públiques. Transcorregut un mes des de la seva presentació sense que s'hagi rebut notificació de la resolució expressa, el recurs de reposició s’entendrà desestimat per silenci, i us facultarà per interposar recurs contenciós administratiu davant els jutjats del contenciós administratiu de la província de Barcelona.

Alternativament es podrà interposar directament recurs contenciós administratiu davant dels Jutjats del Contenciós Administratiu de Barcelona en el termini de dos mesos, a comptar des del dia següent a la recepció de la notificació.

Si s’opta per interposar el recurs de reposició potestatiu no es podrà interposar recurs contenciós administratiu fins que el primer hagi estat resolt expressament o s’hagi produït la desestimació per silenci.

Tot això sense perjudici que es pugui interposar qualsevol altre recurs que pugui estimar més convenient en dret.

10. Acceptació de l’ajut

De conformitat amb els articles 10 i 11 de les Bases reguladores, la persona beneficiària ha d’acceptar la subvenció atorgada en el termini màxim de 10 dies a comptar des de l’endemà de la notificació de la resolució de concessió de la subvenció.

11. Període d’execució i justificació del/s ajut/s

11.1. El termini per a l’execució del/s projecte/s subvencionat/s serà d’un any natural a comptar des de l’endemà de la data de l’ordre de transferència bancària que es signi i s’emeti des de la Tresoreria Municipal per l’import de la bestreta del 90% de l’ajut atorgat tal i com estableix l’article 10.1 de les Bases reguladores.

11.2. Per a la justificació del/s ajut/s atorgat/s es disposarà d’un termini màxim i improrrogable de tres mesos a partir de la finalització del període previst per a l’execució del/s projecte/s tal i com s’indica a l’article 12.2 de les Bases reguladores.

